कहा- भारत में बिजनेस का स्कोप बाकी देशों से ज्यादा; यहां टेस्ला की फैक्ट्री लगाएंगे
Prime Minister Narendra Modi US Official Visit Schedule Update -  All You Need To Know. प्रधानमंत्री नरेंद्र मोदी तीन दिन के दौरे पर मंगलवार रात करीब 10 बजे अमेरिका पहुंचे। यहां उन्होंने करीब 24 हस्तियों से मुलाकात की। इनमें नोबेल विजेता, इकोनॉमिस्ट, आर्टिस्ट, साइंटिस्ट, स्कॉलर और बिजनैसमैन शामिल रहे
प्रधानमंत्री नरेंद्र मोदी तीन दिन के दौरे पर मंगलवार रात करीब 10 बजे अमेरिका पहुंचे। उस समय अमेरिका में दोपहर के साढ़े 12 बजे थे। जॉन एफ केनेडी एयरपोर्ट उन्हें रेड कार्पेट वेलकम मिला। प्रधानमंत्री वहां मौजूद भारतीय मूल के लोगों से भी मिले।
एयरपोर्ट से प्रधानमंत्री होटल लॉटे न्यूयॉर्क पैलेस पहुंचे। यहां उन्होंने टेस्ला के को-फाउंडर और ट्विटर ओनर एलन मस्क समेत नोबेल विजेता, इकोनॉमिस्ट, आर्टिस्ट, साइंटिस्ट, स्कॉलर जैसी 24 पर्सनालिटीज से मुलाकात की।
मस्क बोले- भारत में बिजनेस का स्कोप दूसरे देशों से ज्यादा
PM से मुलाकात के बाद मस्क ने कहा- मैं मोदी का फैन हूं। वे वाकई भारत की परवाह करते हैं। वे वही करना चाहते हैं जो देशहित में है। PM ने मस्क को भारत आने का न्योता भी दिया। इस पर मस्क ने कहा- बिजनेस के लिए भारत में किसी भी दूसरे देश से ज्यादा स्कोप है। मैं अगले साल भारत आऊंगा।
प्रधानमंत्री से मुलाकात के बाद मस्क ने यह भी कहा कि वे इस साल के आखिर तक वे भारत में टेस्ला फैक्ट्री के लिए लोकेशन फाइनल कर लेंगे। उन्होंने स्टारलिंक को भी भारत लाने की उम्मीद जताई। इससे भारत के दूरदराज के गांवों तक इंटरनेट पहुंचाने में मदद मिल सकती है।
प्रधानमंत्री ने 24 कारोबारियों और थॉट लीडर्स से चर्चा की
न्यूयॉर्क में प्रधानमंत्री ने मस्क के अलावा बौद्ध लेखक प्रोफेसर रॉबर्ट थुरमैन, निबंधकार-सांख्यिकीविद् प्रोफेसर नसीम निकोलस तालेब, एस्ट्रोफिजिसिस्ट और लेखक नील डेग्रसे टायसन, नोबेल पुरस्कार विजेता अर्थशास्त्री पॉल रोमर और निवेशक रे डेलियो से भी मुलाकात की। प्रधानमंत्री के साथ इन पर्सनालिटीज की मुलाकात और उससे जुड़ी जानकारी आप नीचे तस्वीरों में देख और पढ़ सकते हैं...
US के चीफ प्रोटोकॉल ऑफिसर ने मोदी को रिसीव किया
न्यूयॉर्क पहुंचने पर अमेरिका के चीफ प्रोटोकॉल ऑफिसर रूफस गिफर्ड ने प्रधानमंत्री को रिसीव किया। जॉन एफ कैनेडी एयरपोर्ट पर उनके साथ UN में भारतीय राजदूत रुचिरा कंबोज और US में भारत के राजदूत तरणजीत सिंह संधू भी मौजूद थे।
सुरक्षा घेरे के बीच होटल के बाहर मौजूद लोगों से मिले PM
PM मोदी के न्यूयॉर्क पहुंचने से पहले ही उनके होटल लोटे न्यूयॉर्क पैलेस के बाहर भारतीय मूल के लोगों की भीड़ जमा थी। होटल में भी उनके स्वागत में सिख कम्युनिटी सहित कई भारतवंशियों ने भारत माता की जय के नारे लगाए। कड़ी सुरक्षा के बीच प्रधानमंत्री नरेंद्र मोदी ने उन लोगों से मुलाकात भी की। उन्होंने एक पोस्टर पर ऑटोग्राफ भी दिया।
PM शाम को UN के योग कार्यक्रम को लीड करेंगे
प्रधानमंत्री नरेंद्र मोदी न्यूयॉर्क में संयुक्त राष्ट्र मुख्यालय में अंतरराष्ट्रीय योग दिवस कार्यक्रम को लीड करेंगे। यह कार्यक्रम न्यूयॉर्क में सुबह 8 बजे जबकि भारतीय समय के मुताबिक शाम साढ़े 5 बजे होगा। इसके बाद प्रधानमंत्री वॉशिंगटन रवाना होंगे।
प्रधानमंत्री 22 जून को अमेरिकी प्रेसिडेंट से मिलेंगे 
प्रधानमंत्री मोदी कल यानी 22 जून से अमेरिका के राजकीय मेहमान होंगे। इसके तहत व्हाइट हाउस के लॉन में उनका सेरिमोनियल वेलकम होगा। इसके बाद अमेरिका के राष्ट्रपति जो बाइडेन और प्रथम महिला जिल बाइडेन उनके सम्मान में डिनर का आयोजन करेंगे। प्रधानमंत्री का पद संभालने के बाद अमेरिका ने पहली बार उन्हें यह सम्मान दिया है।
PM मोदी के दौरे की डिप्लोमैटिक और स्ट्रैटेजिक अहमियत
PM मोदी 21 जून से 23 जून तक अमेरिका में रहेंगे। इन तीन दिनों में 10 से अधिक कार्यक्रमों में शामिल होंगे। इस दौरान के सभी अपडेट्स सबसे पहले, सबसे सटीक और सबसे डीटेल्ड दैनिक भास्कर ऐप पर। पढ़ते रहिए, देखते रहिए दैनिक भास्कर ऐप...